Πικάντικη ζεστή σαλάτα με χαλούμι
Μια σαλάτα για τους λάτρεις των γεύσεων εξ Ανατολής.
4 μεγάλες φέτες χαλούμι (περίπου 350 γρ. συνολικά), αραβικές πίτες, για το σερβίρισμα, 2 κουτ. σούπας ελαιόλαδο, 1 κουτ. γλυκού κουρκουμά σε σκόνη, 1 κουτ. γλυκού τσίλι ή καυτερή πάπρικα σε σκόνη, χυμός από 1/2 λεμόνι, 400 γρ. ντοματίνια, κομμένα στη μέση, 1 μικρό ξερό κρεμμύδι, κομμένο σε φέτες, τα φύλλα από 1/2 ματσάκι φρέσκο κόλιανδρο ή μαϊντανό, χοντροκομμένα, 40 ml ελαιόλαδο, 1 - 2 κουτ. σούπας χυμό λεμονιού
Για να φτιάξουμε πικάντικη ζεστή σαλάτα με χαλούμι, αρχικά βάζουμε, σε ένα μικρό μπολ, το ελαιόλαδο, τον κουρκουμά, το τσίλι (ή την καυτερή πάπρικα) και τον χυμό λεμονιού. Ανακατεύουμε καλά.Αλείφουμε με το μείγμα το χαλούμι. Ψήνουμε το χαλούμι σε αντικολλητικό τηγάνι για περίπου 2 λεπτά από κάθε πλευρά ή μέχρι να ροδίσει. Σε ένα μεγάλο μπολ ρίχνουμε τα ντοματίνια, το κρεμμύδι, τον κόλιανδρο ή μαϊντανό, το ελαιόλαδο, τον χυμό λεμονιού και ανακατεύουμε. Μοιράζουμε τη σαλάτα σε πιάτα.Προσθέτουμε από 1 φέτα ψητό χαλούμι και σερβίρουμε, την πικάντικη ζεστή σαλάτα με χαλούμι, με ζεστές αραβικές πίτες.
Κρεμμύδι,Ντομάτα,Τυρί